open-index/open-wikipedia-markdown huggingface dataset:
Henriikka Parpala

**Henriikka Parpala** (s. 11. huhtikuuta 1998 Kokkola) on suomalainen pikajuoksija ja pituushyppääjä. Hän edustaa HIFK:ta. Vuoteen 2018 saakka hän edusti Kokkolan Veikkoja. Hänen valmentajanaan toimii hänen isänsä Heikki Parpala.

Parpala on voittanut sisäratojen SM-kilpailuista pituushypyn pronssia vuonna 2016. Viestijuoksun SM-kilpailuissa hän on saavuttanut 4&nbsp;×&nbsp;100&nbsp;metrin viestissä hopeaa 2021 ja 2022. Hänen ennätyksiään ovat pituushypyssä ulkoa 6,06 metriä ja hallista 6,04 metriä.100 metriä hän on juossut aikaan 11,77 ja 60 metriä 7,47.

## Lähteet
Outi Hassi

**Outi Maria Hassi** (s. 26. elokuuta 1964 Kalajoki) on palkittu suomentaja, joka on kääntänyt etenkin unkarilaista kirjallisuutta. 

Outi Hassi syntyi Arvo Hassin ja Eeva Kolkan perheeseen. Hänen puolisonsa on György Szabó. Hassi valmistui filosofian kandidaatiksi Helsingin yliopistosta 1990. Hän työskenteli Suomen Matkatoimiston oppaana 1990–1993 ja Suomen suurlähetystön kulttuurisihteerinä Budapestissa 1994–1998. Freelance-kääntäjä ja -matkaopas hän on ollut vuodesta 1999. Hassi on suomentanut muun muassa useita Nobel-kirjailija Imre Kertészin teoksia. György Dragománin teoksen *Valkoinen kuningas* suomennoksesta Hassi sai Mikael Agricola -palkinnon vuonna 2009. 

## Lähteet

## Aiheesta muualla
* Mikael Agricola -palkinto Outi Hassille. Suomi-Unkari Seura.
Bagoé

**Bagoé** on Nigerin sivujoen Banin alkujoki Norsunluurannikolla ja Malissa. Sen pituus on 700 kilometriä ja valuma-alueen laajuus 43&nbsp;500 neliökilometriä.

Joki saa alkunsa Boundialin eteläpuolelta 600 metrin korkeudesta. Se laskeutuu vuolaana tasangolle, jossa se virtaa hitaasti kohti pohjoista. Bagoé yhtyy Baouléen Dioïlan lähellä muodostaen Banijoen. Sen sivujokia ovat Bafini, Kankelaba ja Banifing.

Bagoén keskimääräinen virtaus Pankouroun mittausasemalla on 170 kuutiometriä sekunnissa. Virtaus on suurimmillaan elokuusta lokakuuhun. Helmikuusta toukokuuhun joki on eräinä vuosina kokonaan kuiva.

## Lähteet
Dorothea Grünzweig

**Dorothea Grünzweig** (s. 25. joulukuuta 1952 Korntal, Länsi-Saksa) on saksalainen runoilija, esseisti ja kääntäjä.

Grünzweig on asunut vuodesta 1989 Suomessa ja työskennellyt yhdeksän vuotta opettajana Helsingin Saksalaisessa koulussa. Hänen esikoiskokoelmansa *Mittsommerschnitt* ilmestyi 1997. Teoksesta *Glasstimmen lasinäänet* (2004) hän on saanut Christian Wagner -palkinnon.

Grünzweig on kääntänyt saksaksi suomalaista runoutta muun muassa julkaisuihin *Gedichte aus Finnland* (Zwischen den Zeilen, U. Engeler, 2001) ja *Sonderheft Finnland: Auswahl und Nachdichtung: Dorothea Grünzweig* (Märkischer Verlag, 2014).

## Palkinnot ja tunnustukset
* 1997 Stiftung Niedersachsenin runopalkinto
* 2000 Heinrich Heine -stipendi Literaturhaus Lüneburgiin
* 2004 Christian Wagner -palkinto teoksesta *Glasstimmen lasinäänet* 2004
* 2008 Baden-Württemberg-stipendi
* 2010 Anke Bennholdt-Thomsenin runopalkinto naisrunoilijoille
* 2018 Kurt Sigel -runopalkinto

## Lähteet
Lotta Kemppinen

**Lotta Kaarina Kemppinen** (s. 1. huhtikuuta 1998 Helsinki) on suomalainen pikajuoksija. Hän edustaa HIFK-Friidrottia ja hänen valmentajanaan toimii Mervi Brandenburg.

Kemppisen laji yleisurheilussa oli aluksi seitsenottelu ja hän ryhtyi pikajuoksijaksi vasta vuonna 2018. Hän karsiutui 100 metrin juoksun välierissä Eskilstunan alle 20-vuotiaiden EM-kilpailuissa 2015. Hän sijoittui samalla matkalla kuudenneksi Gävlen alle 23-vuotiaiden EM-kilpailuissa 2019. Sisäratojen EM-kilpailussa Toruńissa 2021 Kemppinen saavutti 60 metrillä hopeaa ajalla 7,22. Hän ei osallistunut vuonna 2021 järjestettyihin Tokion olympialaisiin jalkavamman vuoksi. Hän karsiutui 60 metrin välierissä Belgradin MM-hallikilpailuissa 2022 ja saman matkan alkuerissä Glasgow'n sisäratojen MM-kilpailuissa 2024. Hän sivusi Toruńin sisäratojen MM-kilpailujen 2026 alkuerissä omissa nimissään ollutta Suomen ennätystä 7,16. Välierissä hän juoksi ajan 7,19 karsiutuen loppukilpailusta.

Kemppinen juoksi 2024 Rooman EM-kilpailujen 100 metrin alkuerissä silloisen ennätyksensä 11,32. Välierässään hän jäi kahdeksanneksi ajalla 11,44. 4&nbsp;×&nbsp;100&nbsp;metrin viestissä Suomi karsiutui alkuerissä. Pariisin olympialaisissa hän karsiutui 100 metrin alkuerissä ajalla 11,56. 

Aikuisten Suomi−Ruotsi-maaottelussa hän kilpaili ensimmäisen kerran vuonna 2019. Hän on voittanut maaottelussa 100 ja 200 metriä Tampereella 2020 ja 100 metriä Tukholmassa 2021.

Kemppinen on saavuttanut Kalevan kisoissa 100 metrillä kultaa vuosina 2019, 2020, 2021, 2023, 2024 ja 2025 sekä 200 metrillä hopeaa vuonna 2020 ja pronssia vuosina 2019 ja 2023. Sisäratojen SM-kilpailuista hän on saavuttanut 60 metrin juoksusta kultaa vuosina 2020, 2021, 2022, 2023 ja 2026, hopeaa 2017, kultaa 4 × 200 metrin viestistä SE-ajalla vuonna 2017 ja hopeaa 4 × 300 metrin viestistä vuonna 2015. Viestijuoksun SM-kilpailuissa hän on saanut 4&nbsp;×&nbsp;100&nbsp;metrin viestissä kultaa vuosina 2023, 2024 ja 2025, hopeaa vuosina 2019 ja 2020 ja pronssia 2018 sekä 4&nbsp;×&nbsp;400&nbsp;metrin viestissä hopeaa vuosina 2019 ja 2020. 

Kemppinen juoksi helmikuussa 2021 60 metrin sisäratojen Suomen ennätyksen 7,19. Edellinen Sisko Hanhijoen ennätys parani sadasosalla. Hän paransi Suomen ennätystä uudelleen helmikuussa 2021 aikaan 7,16, jota sivusi Toruńin MM-hallikilpailuissa 2026.

100 metrillä Kemppinen on juossut ajan 11,19 (2025) ja 200 metrillä ulkona 23,56 (2020) ja hallissa 24,02 (2020).

## Yksityiselämä
Kemppinen opiskelee Helsingin yliopiston elintarviketieteiden laitoksella ja asuu Helsingin Mellunmäessä.

## Lähteet
Hellen Willberg

**Hellen Willberg** (s. 31. toukokuuta 1967 Turku) on suomalainen näyttelijä. Hän on Svenska Teaternin näyttelijä ja tehnyt siellä useita eri rooleja, muun muassa Tove Janssonin äitiä *Tove*-näytelmässä. Hän ääninäytteli *[[Muumilaakson tarinoita|Muumilaakson tarinoiden]]* ruotsinkielisessä versiossa Mörköä.

## Filmografia
### Elokuvat

### Televisiosarjat

## Dubbaukset

## Lähteet

## Aiheesta muualla
* 
* 
* Hellen Willberg suomalaisen teatterin Ilona-tietopankissa
Salisbury (Pohjois-Carolina)

**Salibury** on kaupunki Rowanin piirikunnassa, Pohjois-Carolinassa. Kaupungin pinta-ala on 46&nbsp;neliökilometriä, josta kaikki on maata. Vuoden 2010 väestönlaskennan mukaan kaupungissa oli 33&nbsp;662 asukasta. Väestötiheys oli 730 neliökilometriä kohden.
Baoulé (Banin alkujoki)

**Baoulé** on Banin alkujoki Norsunluurannikolla ja Malissa. Sen pituus on 650 kilometriä ja valuma-alueen laajuus 32&nbsp;700 neliökilometriä.

Joki saa alkunsa Nigerin ja Atlantin vedenjakajalta 450 metrin korkeudesta. Se laskeutuu nopeasti tasangolle, jossa se virtaa hitaasti Bougounin ohi pohjoiseen ja kääntyy sitten itään. Baoulé yhtyy Dioïlan luona Bagoéen muodostaen Banijoen. Sen sivujokia ovat kaksi Banifingia ja Degou.

Baoulén keskimääräinen virtaus Dioïlan mittausasemalla on 143 kuutiometriä sekunnissa. Virtaus on suurimmillaan elokuusta marraskuuhun. Tammikuusta kesäkuuhun joki on eräinä vuosina kokonaan kuiva.

Toinen samanniminen joki kuuluu Senegalin vesistöön.

## Lähteet
Markus Skyttä

**Markus Sebastian Skyttä** (s. 15. maaliskuuta 1995) on suomalainen pikajuoksija. Hän edustaa Kouvolan Urheilijoita ja hänen valmentajanaan toimii Jari Eronen.

Skyttä on voittanut sisäratojen SM-kilpailuista pronssia 60 metrin juoksusta vuonna 2017. Ennätyksikseen hän on juossut 60 metrillä hallissa ajan 6,76 (2017), 100 metrillä ulkona ajan 10,56 (2016) sekä 200 metrillä ulkona 22,55 (2012) ja hallissa 22,61 (2013).

## Lähteet
Samuli Lehtinen

**Samuli Lehtinen** (s. 22. kesäkuuta 1993) on suomalainen pikajuoksija. Hän edustaa Lahden Ahkeraa ja hänen valmentajanaan on vuodesta 2014 lähtien toiminut Jaakko Erkinheimo.

Lehtinen on voittanut sisäratojen SM-kilpailuista pronssia 200 metrin juoksusta vuonna 2015. Ennätyksikseen hän on juossut 60 metrillä hallissa ajan 6,89 (2015), 100 metrillä ulkona ajan 10,69 (2016) ja hallissa 10,82 (2015), 200 metrillä ulkona ajan 21,68 (2014) ja hallissa 22,14 (2015) sekä 400 metrillä ulkona ajan 49,93 (2014).

## Lähteet
Pilvi Kettunen

**Pilvi Kettunen** (s. 21. helmikuuta 1996) on suomalainen lentopalloilija, joka edustaa pihtiputaalaista LiigaPlokia. Someron Pallo on hänen kasvattajaseuransa, Kettunen on pelipaikaltaan keskitorjuja ja hänen pituutensa on 185 senttiä. Kettunen on saavuttannut LP Viestin kanssa SM-kultaa 2017, 2019, SM-hopeaa 2018 ja Suomen Cupin voiton 2016.

## Mestaruusliigan runkosarjassa

## Mestaruusliigan pudotuspelit

## Lähteet
* http://www.mestaruusliiga.fi/liiga/naiset/pelaajat.html?q=Pilvi+Kettunen
Nea Mattila

**Nea Maria Mattila** (s. 24. marraskuuta 1999) on suomalainen pikajuoksija. Hän edustaa HIFK-Friidrottia ja hänen valmentajanaan toimii Mervi Brandenburg.

Mattila karsiutui 2017 Grosseton alle 20-vuotiaiden EM-kilpailuissa 400 metrin välierissä ja kuului seitsemänneksi sijoittuneeseen Suomen joukkueeseen 4 &nbsp;×&nbsp;400&nbsp;metrin viestissä. Tampereen alle 20-vuotiaiden MM-kilpailuissa 2018 hän karsiutui 400 metrin aitajuoksun välierissä ja pitkän viestin alkuerissä. Tallinnan alle 23-vuotiaiden EM-kilpailuissa 2021 hän karsiutui 400 metrin aitajuoksun välierissä. 

Mattila saavutti Kalevan kisoissa 400 metrin aitajuoksussa kultaa 2021 sekä pronssia 2018 ja 2019. Hän on voittanut sisäratojen SM-kilpailuista hopeaa 200 metrin juoksusta vuonna 2017 sekä kultaa 4&nbsp;x&nbsp;200&nbsp;metrin viestistä SE-ajalla vuonna 2017 ja pronssia 4&nbsp;x&nbsp;300&nbsp;metrin viestistä 2024. Lisäksi hän on ollut mukana viestijuoksun SM-kisoissa voittamassa 4&nbsp;×&nbsp;400&nbsp;metrin viestijuoksusta kultaa vuosina 2017, 2021 ja 2022, hopeaa vuosina 2014, 2019 ja 2023 ja pronssia 2024 sekä 4&nbsp;×100&nbsp;metrin viestijuoksusta kultaa 2023 ja 2024 sekä hopeaa 2019, 2021 ja 2022.

## Henkilökohtaiset ennätykset

Lähde: Tilastopaja

## Lähteet
Karvahorsmalude

**Karvahorsmalude** (*Dicyphus epilobii*) on uudehko laji Suomen ludefaunassa. Se löytyi ensimmäisen kerran vuonna 2010. Se on edelleen melko harvinainen, mutta esiintymispaikoillaan runsaslukuinen.

## Ulkonäkö
Pituus 4,5–5,4&nbsp;mm. Muistuttaa muita *Dicyphus*-suvun luteita. Hyvin hoikka ja pitkäraajainen. Peitinsiivet läpikuultavat, cuneuksen ja coriumin kärjissä selvät tummat täplät ja etuselän poikkiuurre etuselän puolivälissä kuten roopeluteellakin. Etuselän väritys vaihtelee vihreästä ruskeaan - harmaaseen, peitinsiipien kuviointi mustaa - punaruskeaa.

## Levinneisyys
Karvahorsmalude esiintyy lähes koko Euroopassa. Suomesta se on löydetty Uudeltamaalta ja Kymenlaaksosta.

## Elinympäristö
Karvahorsmalude elää nimensä mukaisesti yksinomaan karvahorsmalla.

## Elintavat
Talvehtii munana. Nymfit kuoriutuvat loppukeväällä ja ne elävät tiiviisti karvahorsmakasvustossa. Ne kehittyvät aikuisiksi heinäkuun alusta alkaen ja aikuisia voi tavata marraskuun alkuun saakka. Havaintoja Suomesta on toistaiseksi niukasti.


Tiedosto:2017 Dicyphus epilobii females Lohja Finland Petro Pynnönen.jpg|Karvahorsmaludenaaraita Lohja, Suomi 2017
Tiedosto:Dicyphus epilobii (Miridae) - (imago), Elst (Gld), the Netherlands.jpg|Länsieurooppalaiset karvahorsmaluteet ovat vaaleampia kuin Suomessa tavattavat. Tässä hollantilainen yksilö.


## Lähteet
Wetumpka

**Wetumpka** on kaupunki Elmoren piirikunnassa, Alabaman osavaltiossa, Yhdysvalloissa. Kaupungin väkiluku oli vuoden  väestönlaskennassa 6 528. Wetumpka kuuluu Montgomeryn suurkaupunkialueeseen.

## Lähteet

## Aiheesta muualla
HC Berg

**HC Berg** tai **Hans-Christian Alarik Berg** (s. 26. lokakuuta 1971 Espoo) on suomalainen kuvanveistäjä ja kuvataiteilija.

Berg valmistui taiteiden maisteriksi sekä Kuvataideakatemiasta että Taideteollisesta korkeakoulusta 2002. Yksityisnäyttelyitä hän on pitänyt vuodesta 2004 ja osallistunut näyttelyihin Suomessa ja ulkomailla. Hänen teoksiaan on muun muassa Salon lukiossa, Turun kaupunginkirjaston pääkirjastossa, Tampereen Tampellassa (*[[Valon kehrä]]*) sekä Fennian talossa Helsingissä. Julkinen teos *[[Nereidi (veistos)|Nereidi]]* paljastettiin Helsingissä vuonna 2021 ja Järvenpäässä *Järvenhaltija* vuonna 2024. 

Bergille myönnettiin Raimo Utriaisen taidesäätiön palkinto vuonna 2000, hänet valittiin vuoden nuoreksi taiteilijaksi vuonna 2007 ja William Thuringin palkinto myönnettiin hänelle vuonna 2009.

## Valokuvia julkisista teoksista

Tiedosto:Muodon illuusio.jpg|*Muodon illuusio*, Salo, 2006.
Tiedosto:Valon kehrä.jpg|*[[Valon kehrä]]*, Tampere, 2010.
Tiedosto:Hans-Christian Berg Nereidi 2021 4.JPG|*[[Nereidi (veistos)|Nereidi]]*, Helsinki, 2021.
Tiedosto:Hans-Christian Berg Järvenhaltija 2024.jpg|*Järvenhaltija*, Järvenpää, 2024. 


## Lähteet

## Aiheesta muualla
* Hans-Christian Berg tekee harhakuvia. Turun Sanomat, 8.11.2006
Tennessee State Capitol

**Tennessee State Capitol** on Yhdysvaltain Tennesseen osavaltion lainsäädäntörakennus Nashvillessä. Rakennuksessa toimii Tennesseen osavaltioparlamentti ja siellä sijaitsee myös kuvernöörin toimisto. Se on rakennettu vuosien 1845–1859 välisenä aikana. Rakennuksen suunnittelusta on vastannut arkkitehti William Strickland. Rakennus on listattu Yhdysvaltain historiallisten kohteiden kansallisrekisterissä (National Register of Historic Places, NRHP). Se lisättiin rekisteriin vuonna 1970.

## Kuvia

Kuva:Tennessee state capitol house chamber 2002.jpg|Istuntosali.
Kuva:Tennessee State Capitol Nighttime.jpg|Rakennus yöllä.
Vanessa Varjolampi

**Vanessa Jennina Varjolampi** (s. 8. huhtikuuta 1995 Turku) on suomalainen korkeushyppääjä. Hän edustaa Turun Urheiluliittoa ja hänen valmentajanaan on vuodesta 2014 lähtien toiminut Matti Nieminen.

Varjolampi on voittanut sisäratojen SM-kilpailuista hopeaa korkeushypystä vuonna 2015. Ennätyksikseen hän on hypännyt hallissa tuloksen 1,83 metriä (2015) ja ulkona 1,77 (2011).

## Lähteet
Senni Ronkainen

**Senni Maria Ronkainen** (s. 23. elokuuta 1993 Kotka) on suomalainen korkeushyppääjä. Hän edustaa Karhulan Urheilijoita ja hänen valmentajanaan on vuodesta 2014 lähtien toiminut Juha Isolehto.

Ronkainen on voittanut sisäratojen SM-kilpailuista pronssia korkeushypystä vuonna 2014. Ennätyksikseen hän on hypännyt hallissa tuloksen 1,82 metriä (2013) ja ulkona 1,84 (2013).

## Lähteet
Joonas Jokivartio

**Joonas Kimmo Jokivartio** (s. 2. helmikuuta 1991 Vihanti) on suomalainen korkeushyppääjä. Hän edustaa Jyväskylän Kenttäurheilijoita ja hänen valmentajanaan toimii Kimmo Jokivartio.

Jokivartio on voittanut sisäratojen SM-kilpailuista jaettua hopeaa korkeushypystä vuonna 2012. Ennätyksikseen hän on hypännyt hallissa tuloksen 2,06 metriä (2013) ja ulkona 2,04 (2012).

## Lähteet
Tilda Huff

**Tilda Maria Huff** (o.s. **Hämäläinen**, s. 22. elokuuta 1991 Helsinki) on suomalainen korkeushyppääjä. Hän edusti vuosina 2006–2018 Viipurin Urheilijoita, vuonna 2019 Kuivasjärven Auraa ja vuodesta 2020 lähtien HIFK Friidrottia. Hänen valmentajanaan on vuodesta 2011 lähtien toiminut Mikael Inkeroinen.

Huff on voittanut sisäratojen SM-kilpailuista hopeaa korkeushypystä vuonna 2011. Ennätyksikseen hän on hypännyt hallissa tuloksen 1,80 metriä (2012) ja ulkona 1,81 (2012).

Huff on naimisissa koripalloilija Shawn Huffin kanssa. Heillä on kaksi lasta.

## Lähteet
Arno Solin

**Arnold (Arno) Henrik Solin** (4. tammikuuta 1889 Tampere – 19. marraskuuta 1959 Helsinki) oli suomalainen vuorineuvos ja Tampereen Pellava- ja Rautateollisuus Oy:n (Tampellan) toimitusjohtaja.

Solinin vanhemmat olivat isännöitsijä Henrik Solin ja Gabriella (Ella) Amalia Heimbürger. Hän pääsi ylioppilaaksi 1907 ja valmistui diplomi-insinööriksi 1912. 

Solin työskenteli ulkomailla eri tehtävissä 1914–1918. Hän oli Tampereen Puuvillateollisuus oy:n (Lapinniemen tehdas) teknillisenä johtajana 1919–1921 ja John Barker oy:n johtajana 1921–1925. Solin oli sitten Tampereen Pellava- ja Rauta-teollisuus Oy:n teknillisenä johtajana 1925–1928, apulaisjohtajana 1926–1928 sekä toimitusjohtajana vuodesta 1929 alkaen. Hän sai vuorineuvoksen arvon 1939 ja hänestä tuli tekniikan kunniatohtori 1949. 

Solin oli Suomen työnantajain keskusliiton puheenjohtajana vuodesta 1948 ja Suomen kutomateollisuuden työnantajaliiton puheenjohtajana vuodesta 1953. Hän oli muun muassa Oy Strömberg ab:n, Vaasan Puuvilla oy:n, Etelä-Suomen Voima Oy:n ja Oy Rouhiala Ab:n johtokunnan puheenjohtajana ja useiden yhtiöiden johtokuntien jäsenenä. 

Arno Solin oli naimisissa 1919–1934 Greta Österholmin (k. 1934) kanssa ja vuodesta 1941 Clary Tornbergin kanssa. Arno Solinin veli oli pankinjohtaja Edvard Solin.

## Lähteet

## Aiheesta muualla
* 
* Presidentti Urho Kekkosen kirje Solinille 30.1.1957 (Doria)
Patrick Cutrone

**Patrick Cutrone** (s. 3. tammikuuta 1998 Como) on italialainen jalkapalloilija, pelipaikaltaan hyökkääjä. Hän edustaa Serie B:ssä pelaavaa kotikaupunkinsa seuraa Como 1907:ää. Vuoteen 2019 saakka hän edusti kotimaassaan Milania ja siirtyi sitten Englannin Valioliigan Wolverhampton Wanderersiin. Wolverhamptonin omistuksessa ollessaan hän pelasi myös lainalla italialaisessa Fiorentinassa ja espanjalaisessa Valenciassa sekä kaudella 2021–2022 italialaisessa Empolissa.

Cutrone edusti nuorten maajoukkueissa Italiaa alle 17-vuotiaiden EM-kilpailuissa 2015, alle 19-vuotiaiden EM-kilpailuissa 2016 sekä alle 21-vuotiaiden EM-kilpailuissa 2019 ja 2021. Hän pelasi Italian maajoukkueessa toistaiseksi ainoan A-maaottelunsa maaliskuussa 2018 ystävyysottelussa Argentiinaa vastaan.

## Lähteet
Joni Hava

**Joni Aksel Olavi Hava** (s. 14. kesäkuuta 1999 Vantaa) on suomalainen kilpakävelijä. Hän edustaa Espoon Tapioita ja hänen valmentajanaan toimii Valentin Kononen. Vuoteen 2013 saakka hän edusti Keski-Uudenmaan Yleisurheilua ja vuosina 2014–2018 Kenttäurheilijat -58:aa.

Hava on saanut Kalevan kisoissa hopeaa 20&nbsp;000 metrin kävelyssä vuonna 2020, 20 kilometrin kävelyssä kultaa vuonna 2022, hopeaa vuonna 2021 ja pronssia vuosina 2019 ja 2024 sekä 10&nbsp;000&nbsp;metrin kävelyssä pronssia 2025. Sisäratojen SM-kilpailuista hän on saavuttanut 5 000 metrin kävelystä kultaa 2022, hopeaa vuosina 2018, 2020, 2021, 2023 ja 2026 sekä pronssia vuonna 2017. Maantiekävelyn SM-kisoissa (matka 35 km) hän sai hopeaa 2023. Viestijuoksun SM-kilpailuissa hän on voittanut kultaa 3&nbsp;×&nbsp;3000&nbsp;metrin kävelyviestissä 2019, 2020, 2021, 2022, 2023, 2024 ja 2025.

Hava sijoittui 20 kilometrin kävelyssä kahdeksanneksi Tallinnan alle 23-vuotiaiden EM-kilpailuissa 2021 ja 13:nneksi Münchenin EM-kilpailuissa 2022. Aikuisten maaottelussa hän kilpaili ensimmäisen kerran 2019. Parhaimmillaan hän on sijoittunut toiseksi 10&nbsp;000&nbsp;metrillä Helsingissä 2022.

Ennätyksikseen Hava on kävellyt 5 000 metrin kävelyssä ajan 19.29,98 (2022), 5 kilometrillä ajan 21.58 (2016), 10&nbsp;000&nbsp;metrillä ajan 40.35,76 (2022), 10 kilometrillä ajan 43.10 (2022), 20 000 metrillä 1.26.52,89 (2025), 20 kilometrillä 1.23.37 (2025) ja 35 kilometrillä 2.39.38 (2023).

## Lähteet

## Aiheesta muualla
Sini Jussila

**Sini Jussila** (s. 21. heinäkuuta 1995) on suomalainen kilpakävelijä, joka edustaa Vihdin Viestiä. 
Hän on saavuttanut sisäratojen SM-kilpailuista pronssia 3 000 metrin kävelystä vuonna 2017. Lisäksi Jussila on ollut mukana voittamassa SM-pronssia 3 x 3000 metrin kävelyviestistä vuonna 2016. Ennätyksikseen hän on kävellyt 5 kilometrin kävelyssä ajan 25:50 (2012) ja 10 kilometrillä ajan 52:29 (2012). 

## Lähteet
Erika Parviainen

**Erika Alexandra Parviainen** (s. 9. syyskuuta 1995 Espoo) on suomalainen kilpakävelijä. Hän edustaa Espoon Tapioita ja hänen valmentajinaan ovat vuodesta 2011 lähtien toimineet Reima Salonen, Valentin Kononen ja Kari Parviainen.

Parviainen on saavuttanut sisäratojen SM-kilpailuista pronssia 3 000 metrin kävelystä vuosina 2012 ja 2014. Lisäksi hän on ollut mukana voittamassa SM-kultaa 3 x 3000 metrin kävelyviestistä vuonna 2014. Ennätyksikseen Parviainen on kävellyt 5 kilometrin kävelyssä ajan 23:56 (2013) ja 10 kilometrillä ajan 50:25 (2014).

## Lähteet
Matej Paulovič

**Matej Paulovič** (s. 13. tammikuuta 1995 Topoľčany, Slovakia) on slovakialainen jääkiekkoilija. Hän on pelipaikaltaan vasen laitahyökkääjä. Paulovič laukoo oikealta.

## Ura
### Seuraura
Paulovič on HC Topoľčanyn kasvatti. Hän voitti kaudella 2010–2011 seuran B-nuorten sisäisen piste-, maali- ja syöttöpörssin tehoilla 33+29=62, joilla Paulovič jakoi koko Slovakian B-nuorten sarjan pistepörssin neljännen sijan HC Košicen Denis Markusin ja HK Popradin Andreas Strauchin kanssa. Hän siirtyi kuitenkin kesken kauden HK Nitran A-nuoriin. Kesällä 2011 Paulovičin varasi sekä Muskegon Lumberjacks 76. pelaajana USHL:n varaustilaisuudessa että Vaughan Stars 28. pelaajana GMHL:n varaustilaisuudessa. Hän siirtyi kaudeksi 2011–2012 kuitenkin Ruotsiin ja Färjestad BK:n junioreihin. Paulovič voitti J18 Allsvenskanissa joukkueensa sisäisen tehotilaston lukemalla +8.

KHL:n slovakialainen laajennusjoukkue HC Slovan Bratislava varasi Paulovičin 133. pelaajana kesällä . Kauden 2012–2013 päätteeksi hän voitti Färjestadissa J20 SuperElitin pronssia. Dallas Stars varasi Paulovičin viidennellä kierroksella 149. pelaajana . Samana kesänä hänet varasi myös OHL-joukkue Peterborough Petes koko CHL:n varaustilaisuuden kahdeksantena pelaajana. Paulovič siirtyi joukkueeseen kaudeksi 2013–2014, mutta joulukuussa 2013 hän vaihtoi kuitenkin Paulovičin kaksi vuotta aiemmin varanneen Muskegon Lumberjacksin USHL-joukkueeseen.

Kaudella 2014–2015 Paulovič oli tehoilla 17+33=50 Lumberjacksin toiseksi paras pistemies Griffen Molinon jälkeen. Hän eteni joukkueen kanssa aina Clark Cup -finaaleihin saakka, mutta mestaruuden vei kuitenkin Sioux Falls Stampede otteluvoitoin 3–0. Kaudella 2015–2016 Paulovič oli Lumberjacksin kolmanneksi paras pistemies tehoilla 20+33=53 ja hän voitti joukkueen sisäisen tehotilaston lukemalla +10.

Paulovič palasi kaudeksi 2016–2017 kotimaahansa ja siirtyi Extraligan nousijajoukkue HC Nové Zámkyyn. Hänen tulokaskautensa toi 56 runkosarjaottelussa tehot 12+12=24 ja viidessä playoff-ottelussa kolme maalia. Paulovič oli runkosarjassa joukkueen toiseksi paras maalintekijä Ossi Saarisen jälkeen sekä jakoi sisäisen tehotilaston voiton Saarisen ja Marek Drtinan kanssa lukemalla +12. Pudotuspeleissä hän oli Nové Zámkyn paras maalintekijä ja jakoi sisäisen pistepörssin voiton Michal Hudecin ja Štěpán Novotnýn kanssa. Kaudeksi 2017–2018 Paulovič siirtyi jatkamaan Extraliga-uraansa vuoden mittaisella sopimuksella HK Nitraan.

### Maajoukkueura

Paulovič edusti Slovakiaa Pyeongchangin olympiakisoissa 2018. Yhteensä hän on pelannut 13 A-maaottelua tehopistein 1+1=2. Paulovič pelasi myös alle 20-vuotiaiden MM-kilpailuissa vuonna 2015, jolloin hän voitti pronssia. Paulovič pelasi myös alle 18-vuotiaiden IA-divisioonan MM-kilpailuissa vuonna 2012, jolloin hän voitti kultaa ja oli nostamassa Slovakiaa seuraavaksi vuodeksi pääsarjatasolle.

Paulovič pelasi myös alle 18-vuotiaiden Ivan Hlinkan muistoturnauksessa vuosina 2011 ja 2012. Hän edusti myös Slovakian alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2011.

## Tilastot

## Lähteet

*
*

### Viitteet
Viivi Kanerva

**Viivi Karoliina Kanerva** (o.s. **Voutilainen**, s. 27. huhtikuuta 1993 Raisio) on suomalainen korkeushyppääjä. Hän edustaa Turun Urheiluliittoa ja hänen valmentajanaan on vuodesta 2015 lähtien toiminut Susann Sundkvist.

Kanerva on voittanut sisäratojen SM-kilpailuista pronssia korkeushypystä vuonna 2016. Kalevan kisoissa hän oli kolmas 2021. Hän karsiutui loppukilpailusta alle 23-vuotiaiden EM-kilpailuissa 2015. Aikuisten maaottelussa hän kilpaili ensimmäisen kerran 2015.

Ennätyksikseen hän on hypännyt hallissa tuloksen 1,82 metriä (2016) ja ulkona 1,80 (2014).

## Lähteet
Markus Kyrölä

**Markus Onni Ilmari Kyrölä** (s. 20. huhtikuuta 1995) on suomalainen kilpakävelijä. Hän edustaa Lempäälän Kisaa ja hänen valmentajinaan ovat toimineet Eira Ruonavaara (–2009) ja Veli-Matti Ranta (2010–2016).

Kyrölä on saavuttanut sisäratojen SM-kilpailuista hopeaa 5 000 metrin kävelystä vuonna 2013. Ennätyksikseen hän on kävellyt 5 kilometrin kävelyssä ajan 22.50 (2012), 10 kilometrillä ajan 44.37 (2013) ja 20 kilometrillä ajan 1.32.24 (2015).

## Lähteet
Will Borgen

**William Borgen** (s. 19. joulukuuta 1996 Moorhead, Minnesota, Yhdysvallat) on yhdysvaltalainen jääkiekkopuolustaja, joka pelaa NHL-joukkue New York Rangersissa. Borgen laukoo oikealta.

## Ura
### Seuraura
Borgen kävi high schoolin kotikaupungissaan Moorhead High Schoolissa. Hän oli joukkueensa tehokkain puolustaja kaudella 2012–2013 tehoilla 3+16=19 ja kaudella 2013–2014 tehoilla 6+10=16. Sioux City Musketeers varasi Borgenin 109. pelaajana USHL:n varaustilaisuudessa 2013, mutta hän ei kuitenkaan siirtynyt joukkueeseen. Borgen varattiin uudelleen USHL:ään Omaha Lancersin toimesta 53. pelaajana kesällä 2014. Hän pelasi suurimman osan kaudesta 2014–2015 Lancersin lisäksi myös Moorhead High'ssa, jonka kapteenina Borgen toimi.

Buffalo Sabres varasi Borgenin neljännellä kierroksella 92. pelaajana . Hän siirtyi kaudeksi 2015–2016 St. Cloud State Universityn yliopistojoukkueeseen. Borgen voitti kauden päätteeksi NCHC:n mestaruuden ja hänet valittiin sarjan tulokkaiden tähdistökentälliseen. *Junior -vuotenaan* 2017–2018 Borgen voitti NCHC:n runkosarjan mestaruuden, Penrose Cupin. Hänet valittiin sarjan parhaaksi puolustavaksi puolustajaksi ja kunniavalintatähdistökentälliseen.

Maaliskuussa 2018 Borgen teki kolmivuotisen tulokassopimuksen Buffalo Sabresin kanssa. Hän siirtyi samalla loppukevääksi AHL-joukkue Rochester Americansin vahvuuteen. Borgen pelasi siellä kahdeksan runkosarjaottelua ilman tehopisteitä. Hän teki NHL-debyyttinsä 26. maaliskuuta 2019 Ottawa Senatorsia vastaan. Sabres menetti Borgenin  Seattle Krakenille.

Joulukuussa 2024 Kraken kauppasi Borgenin ja kaksi varausvuoroa vuoden 2025 varaustilaisuudessa New York Rangersiin vaihdossa Kaapo Kakkoon.

Tammikuussa 2025 Borgen teki Rangersin kanssa viisivuotisen ja yhteensä 20,5 miljoonan dollarin arvoisen jatkosopimuksen.

### Maajoukkueura

Borgen edusti Yhdysvaltoja Pyeongchangin olympialaisissa 2018, mutta hän ei kuitenkaan mahtunut kertaakaan joukkueen kokoonpanoon. Borgen pelasi myös alle 20-vuotiaiden MM-kilpailuissa vuonna 2016, jolloin Borgen voitti pronssia.

## Tilastot

## Lähteet
*
*

### Viitteet
Luettelo Daft Punkin kappaleista

Tämä on luettelo Daft Punk -yhtyeen levyttämistä kappaleista aakkosjärjestyksessä.

__NOTOC__

## A
* Adagio for Tron (**')
* Aerodynamic (''[[Discovery (Daft Punkin albumi)|Discovery]]'')
* Alive (''[[Homework]]'')
* Arena (**')
* Armory (**')
* Around the World (''[[Homework]]'')
* Arrival (**')

## B
* Beyond (*[[Random Access Memories]]*)
* The Brainwasher (*[[Human After All]]*)
* Burnin’ (*[[Homework]]*)

## C
* C.L.U. (**')
* Contact (''[[Random Access Memories]]'')
* Crescendolls (''[[Discovery (Daft Punkin albumi)|Discovery]]'')
* Digital Love (''[[Discovery (Daft Punkin albumi)|Discovery]]'')

== D ==
* Da Funk (''[[Homework]]'')
* Daftendirekt (''[[Homework]]'')
* Derezzed (**')
* Disc Wars (**')
* Doin’ it Right (''[[Random Access Memories]]'')

== E ==
* Emotion (''[[Human After All]]'')
* End of Line (**')

## F
* Face to Face (*[[Discovery (Daft Punkin albumi)|Discovery]]*)
* Fall (**')
* Finale (**')
* Flynn Lives (**')
* Fragments of Time (''[[Random Access Memories]]'')
* Fresh (''[[Homework]]'')
* Funk Ad (''[[Homework]]'')

== G ==
* The Game Has Changed (**')
* The Game of Love (*[[Random Access Memories]]*)
* Get Lucky (*[[Random Access Memories]]*)
* Giorgio by Moroder (*[[Random Access Memories]]*)
* Give Life Back to Music (*[[Random Access Memories]]*)
* The Grid (**')

== H ==
* Harder Better Faster Stronger (''[[Discovery (Daft Punkin albumi)|Discovery]]'')
* High Fidelity (''[[Homework]]'')
* High Life (''[[Discovery (Daft Punkin albumi)|Discovery]]'')
* Human After All (''[[Human After All]]'')

== I ==
* Indo Silver Club (''[[Homework]]'')
* Instant Crush (''[[Random Access Memories]]'')

== L ==
* Lose Yourself to Dance (''[[Random Access Memories]]'')

== M ==
* Make Love (''[[Human After All]]'')
* Motherboard (''[[Random Access Memories]]'')

== N ==
* Nightvision (''[[Discovery (Daft Punkin albumi)|Discovery]]'')
* Nocturne (**')

## O
* Oh Yeah (*[[Homework]]*)
* On/Off (*[[Human After All]]*)
* One More Time (*[[Discovery (Daft Punkin albumi)|Discovery]]*)
* Outlands (**')
* Overture (**')

## P
* Phoenix (*[[Homework]]*)
* The Prime Time of Your Life (*[[Human After All]]*)

## R
* Recognizer (**')
* Rectifier (**')
* Revolution 909 (*[[Homework]]*)
* Rinzler (**')
* Robot Rock (''[[Human After All]]'')
* Rock’n Roll (''[[Homework]]'')
* Rollin’ & Scratchin’ (''[[Homework]]'')

== S ==
* Short Circuit (''[[Discovery (Daft Punkin albumi)|Discovery]]'')
* Solar Sailer (**')
* Something About Us (*[[Discovery (Daft Punkin albumi)|Discovery]]*)
* The Son of Flynn (**')
* Steam Machine (''[[Human After All]]'')
* Superheroes (''[[Discovery (Daft Punkin albumi)|Discovery]]'')

== T ==
* Teachers (''[[Homework]]'')
* Techologic (''[[Human After All]]'')
* Television Rules the Nation (''[[Human After All]]'')
* Too Long (''[[Discovery (Daft Punkin albumi)|Discovery]]'')
* Touch (''[[Random Access Memories]]'')
* Tron Legacy (End Titles) (**')

## V
* Veridis Quo (*[[Discovery (Daft Punkin albumi)|Discovery]]*)
* Voyager (*[[Discovery (Daft Punkin albumi)|Discovery]]*)

## W
* Wdpk 837 Fm (*[[Homework]]*)
* Within (*[[Random Access Memories]]*)
Remi Elie

**Remi Elie** (s. 16. huhtikuuta 1995 Green Valley, Ontario, Kanada) on kanadalainen jääkiekkoilija, joka pelaa Ruotsin pääsarjassa SHL-joukkue Linköping HC:ssa. Hän on pelipaikaltaan vasen laitahyökkääjä. Elie on Dallas Starsin toisen kierroksen varaus .

## Ura
Elie varattiin OHL-seura London Knightsiin 91. pelaajana vuoden 2011 . Hän siirtyi Knightsiin kaudeksi 2012–2013. Tulokaskaudellaan Elie pelasi 65 runkosarjaottelua tehoin 7+10=17. 21 pudotuspeliottelussa syntyi neljä maalia ja neljä syöttöpistettä. Knights juhli kauden päätteeksi OHL:n mestaruutta ja pääsi osallistumaan Memorial Cupiin, jonka viidessä ottelussa Elie sai yhden syöttöpisteen.  Dallas Stars varasi Elien toisella kierroksella 40. pelaajana.

Kauden 2013–2014 Elie aloitti Knightsissa pelaten kuusi ottelua ennen kuin hänet kaupattiin Belleville Bullsiin. Bullsissa Elie pelasi 61 ottelua tehoin 28+37=65 ja oli joukkueen sisäisen maali- ja pistepörssin ykkönen. Kauden 2014–2015 Elie aloitti Bullsissa, josta hänet jälleen kaupattiin kesken kauden. Tammikuun alussa 2015 Elie siirtyi Erie Ottersiin. Yhteensä hän pelasi molempien joukkueiden paidoissa 63 runkosarjaottelua tehoin 30+46=76. Pudotuspeleissä Elie teki 20 ottelussa 4+20=24 tehopistettä.

Syyskuussa 2014 Elie solmi hänet varanneen Dallas Starsin kanssa kolmivuotisen tulokassopimuksen. Ammattilaistasolla hän teki debyyttinsä kaudella 2015–2016 Starsin AHL-farmiseura Texas Starsissa. Tulokaskaudellaan Elie teki 64 ottelussa tehot 6+11=17. Seuraavalla kaudella Elie pääsi debytoimaan NHL:ssä hänen pelatessa ottelussa Florida Panthersia vastaan 4. maaliskuuta 2017. Hän sai ottelussa jääaikaa 15.29 minuuttia. Elie pelasi kauden 2016–2017 aikana yhteensä 18 NHL-ottelua tehoin 1+6=7.

Elie osallistui Dallasin kautta 2017–2018 edeltäneelle harjoitusleirille, josta hänet kuitenkin lähetettiin aloittamaan kautta AHL:ssä. Hän pelasi Texasissa kaksi ottelua ennen kuin hänet nostettiin takaisin NHL-kokoonpanoon.

## Tilastot

## Lähteet
* 
* 

### Viitteet
Kertu Laak

**Kertu Laak**  (s. 21. helmikuuta 1998) on virolainen lentopalloilija, joka edustaa salolaista LP Viestiä. Laak siirtyi LP Viestiin Virosta kaudeksi 2017–2018. Laak on pelipaikaltaan hakkuri, ja hänen pituutensa on 188 senttimetriä. Laak valittiin Mestaruusliigan tähdistökentälliseen kausina 2017–2018 ja 2018–2019. Hän saavutti Mestaruusliigassa hopeaa 2018 ja voitti kultaa 2019.

Laak pelaa Viron naisten lentopallomaajoukkueessa hakkurin pelipaikaa.

## Lähteet
* http://www.mestaruusliiga.fi/liiga/naiset/pelaajat.html?q=Kertu+Laak

### Viitteet
Minstreli

**Minstreli** (eng. *minstrel*, ransk. *ménestrel*) oli keskiajalla kiertelevä tai hovissa työskennellyt kansanmuusikko, laulaja ja tempuntekijä. 

Nimityksen alkuperä on latinan sanoissa *ministerialis* tai *minister*, palvelija. Minstreli oli lähinnä Englannin aatelishoveissa esiintynyt viihdyttäjä, muusikko, temppujentekijä, laulaja tai runoniekka. Joillakin minstreleillä oli suhteellisen pysyvä asema hovissa, kun taas toiset liikkuivat kaupungista toiseen. Minstrelit esittivät vanhoja tarinoita, balladeja, romansseja ja rakkauslauluja. Minstrelit olivat hyvin suosittuja 1200–1300-luvulla, mutta kirjapainotaidon keksimisen jälkeen heidän merkityksensä hiipui.

Ruotsin valtakunnan suomenkielisellä alueella on keskiajalla käytetty kiertelevästä soittoniekasta, laulajasta ja ilveilijästä myös nimitystä **leikari** ()  Myöhäisantiikin aikana tällaista henkilöä nimitettiin ilveilijäksi ja näyttelijäksi. Pohjoismaihin leikareita tuli kristinuskon mukana, ja heitä tavataan ainakin jo ennen vuotta 1000.

## Katso myös
*Bardi
*Trubaduuri

## Lähteet
* Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. .
* Hosiaisluoma, Yrjö: Kirjallisuuden sanakirja. WSOY. Helsinki 2003. .
* Aalto, Ilari & Helkala, Elina: Matkaopas keskiajan Suomeen. Atena. Jyväskylä 2015. .

### Viitteet
Kirsi Pekkanen

**Kirsi Maria Pekkanen** (s. 18. helmikuuta 1995 Pudasjärvi) on suomalainen pika- ja keskimatkojen juoksija. Hän edustaa Kuopion Reipasta ja hänen valmentajanaan on vuodesta 2013 lähtien toiminut Olli Pulkkanen.

Pekkanen on saavuttanut sisäratojen SM-kilpailuista 400 metrin juoksusta hopeaa vuonna 2015 ja pronssia vuonna 2016 sekä 800 metrin juoksusta pronssia vuonna 2016. Ennätyksikseen hän on juossut 60 metrillä hallissa ajan 7,84 (2016), 100 metrillä ulkona ajan 12,40 (2016), 200 metrillä ulkona ajan 24,97 (2016) ja hallissa 26,16 (2015), 400 metrillä ulkona ajan 55,32 (2016) ja hallissa 55,46 (2016) sekä 800 metrillä ulkona ajan 2.08,04 (2017) ja hallissa 2.14,19 (2015).

## Lähteet
Osavaltion oikeusministeri

**Osavaltion oikeusministeri** on virka jokaisessa Yhdysvaltain 50 osavaltiossa ja territoriossa. Oikeusministeri on osavaltion hallituksen pääasiallinen lainopillinen neuvoja ja osavaltion korkein viranomainen. Joissain osavaltioissa oikeusministeri johtaa osavaltion oikeusministeriötä, jolla on samat velvollisuudet kuin Yhdysvaltain oikeusministeriöllä. Osavaltion oikeusministereistä 27 ovat republikaaneja, 22 demokraatteja ja yksi on sitoutumaton. District of Columbian ja territorioiden oikeusministerit koostuvat kolmesta demokraatista, yhdestä republikaanista, yhdestä sitoutumattomasta ja yhdestä uuden edistyspuolueen edustajasta.
Simon Haglund

**Simon Ulf Anders Haglund** (s. 15. heinäkuuta 1993 Larsmo) on suomalainen keskimatkojen juoksija. Hän edustaa HIFK:ta ja hänen valmentajinaan toimivat Rune Härtull ja Tomas Nylund. Vuoteen 2013 asti hän edusti Larsmo IF -seuraa ja vuosina 2014–2018 IK Falkenia.

Haglund on saavuttanut sisäratojen SM-kilpailuista 800 metrin juoksusta kultaa vuonna 2018 ja pronssia vuonna 2017. Lisäksi hän ollut mukana viestijuoksun SM-kisoissa voittamassa 4 × 800 metrin viestijuoksusta kultaa vuosina 2015 ja 2017 sekä hopeaa vuonna 2014 ja 4 × 1 500 metrin viestijuoksusta hopeaa vuonna 2017 sekä pronssia vuonna 2015. Ennätyksikseen Haglund on juossut 400 metrillä ulkona ajan 48,96 (2014) ja hallissa 50,52 (2014), 800 metrillä ulkona ajan 1.51,34 (2018) ja hallissa 1.52,10 (2018) sekä 1 500 metrillä ulkona ajan 3.51,64 (2018).

## Lähteet
Samuel Rautapalo

**Samuel Oskar Rautapalo** (s. 30. kesäkuuta 1995 Helsinki) on suomalainen aitajuoksija. Hän edustaa Helsingin Kisa-Veikkoja ja hänen valmentajanaan on vuodesta 2016 lähtien toiminut Jari Rautapalo.

Rautapalo on saavuttanut sisäratojen SM-kilpailuista 60 metrin aitajuoksusta pronssia vuonna 2017 ja pronssia 4 x kierroksen viestijuoksusta vuonna 2017. Ennätyksikseen hän on juossut 60 metrin aidoissa hallissa ajan 8,07 (2017) sekä 110 metrin aidoissa ulkona ajan 14,57 (2013) ja hallissa 15,63 (2016).

## Lähteet
Constantin Schmid

**Constantin Schmid** (s. 27. marraskuuta 1999) on saksalainen mäkihyppääjä.  

Schmid kilpaili mäkihypyn maailmancupin osakilpailussa ensimmäisen kerran Oberstdorfissa joulukuussa 2016. Ensimmäiset maailmancupin pisteensä hän sai oltuaan kahdeksas Titisee-Neustadtissa 10. joulukuuta 2017. Ensimmäisen palkintosijansa hän saavutti 22. helmikuuta 2020 oltuaan kolmas Râșnovissa.

Juniorien MM-kilpailuissa 2017 Schmid saavutti henkilökohtaisessa kilpailussa pronssia ja oli mukana Saksan joukkuemäen hopeajoukkueessa sekä miesjunioreiden että sekajoukkueiden kilpailuissa. Seuraavana vuonna hän voitti junioreiden maailmanmestaruuden miesten joukkuekilpailussa sekä saavutti hopeaa henkilökohtaisessa kilpailussa ja sekajoukkuemäessä. Lahdessa 2019 hän voitti jälleen miesjunioreiden joukkuemäen maailmanmestaruuden, ja oli lisäksi sekajoukkuemäessä pronssilla ja henkilökohtaisessa kilpailussa neljäs. Aikuisten tasolla Schmid oli lentomäen MM-kilpailuissa Planicassa 2020 saavuttamassa joukkuehopeaa ja sijoittui henkilökohtaisessa kilpailussa 14:nneksi. Pekingin olympialaisissa 2022 hän saavutti joukkuemäessä pronssia, oli normaalimäessä yhdestoista ja suurmäessä neljästoista. Planican MM-kilpailuissa 2023 hän sijoittui normaalimäessä seitsemänneksi.

## Lähteet
Karbonyylidi-imidatsoli

**Karbonyylidi-imidatsoli** (C7H6N4O) on heterosyklinen orgaaninen yhdiste. Yhdistettä voidaan käyttää orgaanisen kemian synteeseissä, erityisesti synteettisten peptidien valmistuksessa.

## Ominaisuudet
Huoneenlämpötilassa karbonyylidi-imidatsoli on väritöntä kiteistä ainetta. Yhdiste reagoi erittäin helposti veden kanssa ja hydrolysoituu, jolloin muodostuu hiilidioksidia ja imidatsolia. Karbonyylidi-imidatsoli liukenee muun muassa tetrahydrofuraaniin, bentseeniin, kloroformiin ja dimetyyliformamidiin.

## Valmistus ja käyttö
Karbonyylidi-imidatsolia valmistetaan imidatsolin ja fosgeenin välisellä reaktiolla bentseeni- tai tetrahydrofuraaniliuoksessa. Yhdistettä käytetään orgaanisen kemian synteeseissä niin sanottuna karboksyylihappoja aktivoivana reagenssina muun muassa esterien, amidien, peptidien ja tioesterien valmistuksessa. Toiminta perustuu siihen, että se reagoi karboksyylihappojen kanssa asyyli-imidatsolijohdannaisiksi, jotka reagoivat helposti nukleofiilien kuten hydroksyyli- tai aminoryhmien kanssa. Tätä hyödynnetään muun muassa peptidisynteeseissä ja biokonjugaattien muodostamiseen. Yhdistettä käytetään myös valmistettaessa aldehydejä, karbonaatteja ja tetronihappojohdannaisten valmistukseen.

## Lähteet
Rockwell (täsmennyssivu)

**Rockwell** voi tarkoittaa ainakin seuraavia:

## Henkilöt

* Rockwell, synt. *Kennedy William Gordy* (s. 1964), yhdysvaltalainen muusikko
* Alexandre Rockwell, (s. 1957) yhdysvaltalainen käsikirjoittaja ja elokuvaohjaaja
* Francis W. Rockwell (1886–1979), yhdysvaltalainen amiraali
* George Lincoln Rockwell (1918–1967), yhdysvaltalainen laivaston upseeri ja uusnatsijohtaja
* Kiki Rockwell, uusiseelantilainen laulaja, lauluntekijä ja musiikintuottaja
* Lew Rockwell (s. 1944), Ludwig von Mises -instituutin perustaja
* Norman Rockwell (1894–1978), yhdysvaltalainen taiteilija
* Sam Rockwell (s. 1968), yhdysvaltalainen näyttelijä

## Muut

* Rockwell International, entinen yhdysvaltalainen ilmailualan yritys
* Rockwell-kovuus, kovuuden mittausasteikko
* Rockwell, Frank Pierpontin suunnittelema kirjaintyyppi
Joonas Peuhkuri

**Joonas Peuhkuri** (s. 18. elokuuta 1989) on suomalainen jääpalloilija. Hän edustaa Suomen Bandyliigassa Lappeenrannan Veiterää ja on pelipaikaltaan keskikenttäpelaaja.

## Seurajoukkueura

Helsinkiläislähtöinen Peuhkuri pelasi Botnia-69:n ja HIFK:n väreissä juniorivuotensa. Bandyliigaa hän pelasi helsinkiläisseuroissa neljä kautta Botniassa ja sen jälkeen kaksi kautta HIFK:ssa. HIFK-kausina hän saavutti Suomen mestaruuden 2011 ja pronssia 2012. Sen jälkeen hän siirtyi Veiterän riveihin, jossa hän pelasi kolme kauden ajan ja oli ottamassa SM-pronssia 2015.

Syksyllä 2015 Peuhkurin tie vei Ruotsiin. Seura oli Elitserienin Uppsalan  IK Sirius. Kahden Eliserienin Sirius-kauden jälkeen Peuhkuri siirtyi Allsvenskanin Örebro SK:hon.
 
## Maajoukkueura

Peuhkuri pelasi ensimmäiset A-maaottelunsa Suomen maajoukkueessa tammikuussa 2015. Hän kuului maajoukkueeseen MM-kilpailuissa Sandvikenissa vuonna 2017, joista Suomi saavutti pronssia.

## Siviilielämä

Peuhkuri on jääpallosuvusta. Hänen isoisänsä Matti Peuhkuri nousi Veiterän edustusjoukkueeseen vuonna 1959. Matin pojista Anssi, Harri ja Kari Peuhkurista pisimmälle lajissa pääsi Joonaksen isä Kari, joka pelasi 78 A-maaottelua. Kari on myöhemmin toiminut Jääpalloliiton puheenjohtajana, ja Anssi puolestaan Veiterän valmentajana. Kolmannesta polvesta SM-tasolla ovat Joonaksen lisäksi pelanneet Eetu ja Topi Peuhkuri.

Veiterä-aikanaan Lappeenrannassa Peuhkuri opiskeli paikallisessa Saimaan ammattikorkeakoulussa liiketalouden linjalla ja suoritti tutkinnon keväällä 2015.

## Saavutukset

**Seurajoukkueissa:**
* SM-kulta: 2011 (HIFK), 2022 (Veiterä)
* SM-pronssi: 2012 (HIFK), 2015 (Veiterä)

* Suomen cup: 2021-2022 (Veiterä)

**Maajoukkueessa:**
* MM-pronssi: 2017

## Lähteet
*Peuhkuri International Bandy Databasessa

### Viitteet
Fragile (Cherrellen albumi)

**Fragile** on yhdysvaltalaisen laulajan Cherrellen esikoisalbumi. Se julkaistiin Tabu Records -levy-yhtiöllä 8. huhtikuuta 1984 ja oli yksi levy-yhtiön neljästä ensimmäisestä albumista. 

Albumin kappaleet sanoittivat suurimmaksi osaksi Jimmy Jam ja Terry Lewis. Albumin kappaleesta ”I Didn’t Mean to Turn You On” tuli hittikappale. Kappale sijoittui Yhdysvaltain R&B-listan sijalle 8. sekä Billboard Hot 100 -listan sijalle 79. 

## Kappaleet
# Fragile... Handle with Care (Jimmy Jam, Terry Lewis) – 6.02
# I Didn’t Mean to Turn You On (Jam, Lewis) – 7.03
# Like I Will (Jam, Lewis) – 7.24
# I Will Wait for You (Maxi Anderson, Isaac Suthers, Michael Everitt Dunlap) – 3.44
# Who’s It Gonna Be (Harris, Lewis) – 4.36
# Stay with Me (Anderson, Dunlap, Bill Champlin) – 4.03
# When You Look in My Eyes (Harris, Lewis) – 4.53
# I Need You Now (Suthers, Dunlap, Champlin, Dante) – 4.58

## Arvostelut
*AllMusic: 

## Lähteet
Lennart Vaikonpää

**Lennart Vaikonpää** (19. helmikuuta 1895 Ylivieska – 6. heinäkuuta 1944 Helsinki) oli suomalainen kauppias ja harrastajanäyttelijä ja -ohjaaja.

Vaikonpää esiintyi ensimmäisen kerran vuonna 1930 mykkäelokuvassa Herra Elanto. Tämän jälkeen hänellä oli sivuosarooleja noin parissakymmenessä elokuvassa 1930-luvun lopulla ja 1940-luvun alussa. Hänellä oli pääosa Suomen Metallityöväen Liiton vuonna 1943 tilaamassa noin 40 minuutin pituisessa lyhytelokuvassa Raudan kansaa. 

Vaikonpää oli Elannon Näyttämön vakinaisena johtaja-ohjaajana alkuvuodesta 1929 kevääseen 1930 saakka. Hän esiintyi näyttelijänä ainakin Elannon Näyttämöllä 1930 ja kesällä 1943 Vallilan ulkoilmanäyttämöllä. Vaikonpää oli 1930-luvulla Tapanilan Työväennäyttämöllä ohjaajana ja näyttelijänä. Hän vietti helmikuussa 1939 25-vuotisnäyttelijäjuhlaansa esiintyen ratsumestarin osassa August Strindbergin näytelmässä *Isä*.

Vuonna 1936 Vaikonpää kirjoitti kolminäytöksisen, Perä-Pohjolan tukkityöläisten elämää kuvaavan kansannäytelmän nuoruudessaan tukkityömailta hankkimiensa kokemusten pohjalta.

## Lähteet
Rune Stenbacka

**Rune Stenbacka** on suomalainen taloustieteilijä ja taloustieteen professori Hankenilla. Hän on työskennellyt Hankenilla vuodesta 1996. Aiemmin Stenbacka on toiminut tutkimusyksikön (Research Unit of Economic Structures and Growth, RUESG) johtajana Helsingin yliopistossa, professorina Freiburgin yliopistossa sekä professorina Göteborgin yliopistossa. Stenbacka on erikoistunut tutkimuksissaan toimialan taloustieteeseen, soveltavaan oligopoliteoriaan, kilpailustrategioiden analyysiin sekä  kilpailupolitiikkaan.

Stenbacka on koulutukseltaan taloustieteen tohtori. Hän väitteli tohtoriksi Åbo Akademista vuonna 1991.

## Lähteet

## Aiheesta muualla
* Stenbackan kotisivu 
* [Stenbackan tutkimukset](https://haris.hanken.fi/portal/en/persons/rune-stenbacka(4166b6b0-c3d0-47c0-91e0-e64b653bd395).html)
Ranskan ympäriajo 1998

**Ranskan ympäriajo 1998** alkoi 11. heinäkuuta ja päättyi 2. elokuuta 1998. Kilpailun voitti Italian Marco Pantani, toiseksi sijoittui hänelle 3.21 minuuttia hävinnyt Saksan Jan Ullrich ja kolmas oli Yhdysvaltain Bobby Julich 4.08 minuuttia voittajalle hävinneenä. Festina-talli suljettiin kilpailusta järjestelmällisen dopingin käytön tultua ilmi, ja myös muita talleja joutui epäillyksi.

Suomen Joona Laukka oli yhdeksän etapin jälkeen kilpailussa neljäntenä mutta joutui 12. etapin jälkeen keskeyttämään sairastumisen vuoksi.

## Etapit

## Kokonaiskilpailun lopputulos

## Lähteet
Italian ympäriajo 1998

**Italian ympäriajo 1998** alkoi 16. toukokuuta ja päättyi 7. kesäkuuta 1998. Kilpailun voitti Italian Marco Pantani, toiseksi sijoittui hänelle 1.33 minuuttia hävinnyt Venäjän Pavel Tonkov ja kolmas oli Italian Giuseppe Guerini 6.51 minuuttia voittajalle hävinneenä.

## Lähteet
Yrjö Haapanen

**Yrjö Johannes Haapanen** (21. huhtikuuta 1907 Helsinki – 26. kesäkuuta 1982 Helsinki) oli suomalainen laulaja, sanoittaja, näyttelijä ja elokuvaohjaaja. Hänen veljensä oli laulaja ja näyttelijä Sasu Haapanen. 

Haapanen esiintyi Dallapé-yhtyeen solistina 1920-luvun lopulla ja 1930-luvun alussa ja teki yhtyeen kanssa kolme levytystä. Vuosina 1950–1952 hän teki levytyksiä Leijona-levymerkille.

Haapanen esiintyi sivuosissa elokuvissa Poikamiesten holhokki (1938), Synnin puumerkki (1942), Neiti Tuittupää (1943) ja Dynamiittityttö (1944). Hän ohjasi elokuvat Vastamyrkky (1945) ja Naimisiin päiväksi (1946). Haapanen toimi 1940- ja 1950-luvuilla Finlandia-katsausten selostajana, ohjaajana ja käsikirjoittajana. Haapanen ohjasi myös useita lyhytelokuvia.

## Lähteet
Alfred Kempe

**Alfred Bray Kempe** (6. heinäkuuta 1849 Kensington, Lontoo – 21. huhtikuuta 1922 Lontoo) oli englantilainen matemaatikko, joka tunnetaan töistään mekaanisten nivelsysteemien sekä neliväriongelman parissa.

Kempe opiskeli Cambridgen Trinity Collegessa muun muassa Arthur Cayleyn opettamana. Hän valmistui vuonna 1872 ja julkaisi samana vuonna ensimmäisen matemaattisen artikkelinsa, nimeltään *A general method of solving equations of the nth degree by mechanical means*. Matemaattisista ja musiikillisista taipumuksistaan huolimatta hän ryhtyi ammatiltaan lakimieheksi. Matematiikasta ja musiikista tuli hänen harrastuksiaan.

Kempen matemaattiset tulokset käsittelivät aluksi pääasiassa mekaanisia nivelsysteemejä. Esimerkki yksinkertaisesta nivelsysteemistä on höyrykoneen luisti, joka muuttaa suoraviivaisen liikkeen pyöriväksi.

Vuonna 1879 Kempe esitti neliväriongelmaan todistuksen, jota luultiin oikeaksi yhdentoista vuoden ajan, kunnes vuonna 1890 Percy Heawood osoitti, että todistuksessa oli aukko. Vaikka Kempen todistus oli virheellinen, se sisälsi kuitenkin merkittäviä ideoita, joiden avulla Heawood pystyi todistamaan heikomman tuloksen, viisivärilauseen, jonka mukaan viisi väriä riittää tasokartan värittämiseen. Kempen esittämiä merkittäviä todistusideoita olivat väistämättömyys () ja redusoitavuus (). Näitä käyttivät myös Kenneth Appel ja Wolfgang Haken, kun he lopulta vuonna 1976 onnistuivat todistamaan nelivärilauseen käymällä läpi suuren määrän väistämättömiä asetelmia tietokoneen avulla.

Kempe valittiin Royal Societyn jäseneksi vuonna 1881, ja hän toimi myös Royal Societyn johtotehtävissä. Hän oli London Mathematical Societyn puheenjohtaja vuosina 1892–1894.

Kempe harrasti aktiivisesti vuoristokiipeilyä erityisesti Sveitsissä.

## Lähteet
Verkko-osuuskunta

**Verkko-osuuskunta** tarkoittaa osuuskuntaa, jonka palvelu on tietoliikenneverkko kuten laajakaistaverkko. Verkko-osuuskuntia on Suomessa erityisesti maaseudulla.

Toiminnassa olevia verkko-osuuskuntia on muutamia kymmeniä. Niitä on perustettu erityisesti Länsi-Suomen alueelle 2000-luvun alkupuolelta lähtien. Osuuskuntien tarkoitus on mahdollistaa nopeat tietoliikenneyhteydet myös haja-asutusalueille. Osuuskuntamallin etu on, ettei kunta voi myydä asukkaiden osuuskunnan kautta omistamaa verkkoa pois eikä kaupallinen operaattori voi purkaa yhteyksiä yksipuolisella ilmoituksella.

Verkko-osuuskunnat muistuttavat ajasta, jolloin puhelin saatiin maaseudulle perustamalla pieniä puhelinosuuskuntia, -yhdistyksiä tai -yhtiöitä.

## Lähteet
Lancaster (Kalifornia)

**Lancaster** on kaupunki Los Angelesin piirikunnassa, Kalifornian osavaltiossa, Yhdysvalloissa. Kaupungin väkiluku oli vuoden  väestönlaskennassa 156 633. Lancaster oli vuonna 2013 Kalifornian 31. suurin kaupunki.

## Lähteet

## Aiheesta muualla